b'\n_START_ARTICLE_\nSkrundas pagasts\n_START_SECTION_\nUpes\n_START_PARAGRAPH_\nAlk\xc5\xa1\xc5\x86u valks, Alk\xc5\xa1\xc5\x86valks, Augstupup\xc4\xabte, B\xc4\x93rzene, B\xc4\x93rzvalks, Ciecere, Gaidupe, Iernesti\xc5\x86valks, Katla valks, Kl\xc5\xabga, Kumbrupe, Melnais valks, Neivardes gr\xc4\x81vis, O\xc5\xa1a valks, Plo\xc4\x8dup\xc4\xabte, Pl\xc5\xab\xc4\x8du valks, Po\xc4\xbcvalks, Ponakste, Porupe, Robalta, Sudrabgr\xc4\x81vis, Sumata, Zobenvalks.\n_START_SECTION_\nV\xc4\x93sture\n_START_PARAGRAPH_\nM\xc5\xabsdienu Skrundas pagasta teritorij\xc4\x81 v\xc4\x93sturiski atrad\xc4\x81s Niedres mui\xc5\xbea (Gut Needern, Niedre), Piku\xc4\xbcu mui\xc5\xbea (Gut Pikkuln), Savenieku mui\xc5\xbea (Gut Saweneeken, Savenieki)._NEWLINE_1935. gad\xc4\x81 Kuld\xc4\xabgas apri\xc5\x86\xc4\xb7a Skrundas pagasta plat\xc4\xabba bija 280,2 km\xc2\xb2 un taj\xc4\x81 dz\xc4\xabvoja 1087 iedz\xc4\xabvot\xc4\x81ji. 1945. gad\xc4\x81 pagast\xc4\x81 izveidoja Air\xc4\xabtes, Antu\xc4\xbcu, Pumpuru, Skrundas un Zir\xc5\x86u ciema padomes, bet pagastu 1949. gad\xc4\x81 likvid\xc4\x93ja. 1950. gad\xc4\x81 Skrundas ciem\xc4\x81 izveidoja Skrundas str\xc4\x81dnieku ciematu, bet ciemu likvid\xc4\x93ja, da\xc4\xbcu pievienojot Pumpuru ciemam, bet da\xc4\xbcu - Skrundai, izveidojot Skrundas lauku teritoriju. Skrunda ar lauku teritoriju ietilpusi Skrundas (1949-1959), Saldus (1959-1962) un Kuld\xc4\xabgas (p\xc4\x93c 1962. g.) rajonos. Skrundas lauku teritorijai 1957. gad\xc4\x81 pievienoja likvid\xc4\x93to Pumpuru ciemu, 1962. gad\xc4\x81 - Ra\xc5\x86ku ciema kolhoza \xc2\xabZiedonis\xc2\xbb teritoriju. 1975. gad\xc4\x81 veikta teritoriju apmai\xc5\x86a ar Ra\xc5\x86\xc4\xb7u ciemu, bet 1977. gad\xc4\x81 da\xc4\xbca teritorijas pievienota Rudb\xc4\x81r\xc5\xbeu ciemam. 2009. gad\xc4\x81 Skrundas pils\xc4\x93tu ar lauku teritoriju iek\xc4\xbc\xc4\x81va Skrundas novad\xc4\x81. 2010. gad\xc4\x81 Skrundas lauku teritoriju izdal\xc4\xabja k\xc4\x81 atsevi\xc5\xa1\xc4\xb7u administrat\xc4\xabvo teritoriju un p\xc4\x81rd\xc4\x93v\xc4\x93ja par Skrundas pagastu.\n_START_SECTION_\nApdz\xc4\xabvot\xc4\x81s vietas\n_START_PARAGRAPH_\nLiel\xc4\x81k\xc4\x81s apdz\xc4\xabvot\xc4\x81s vietas ir Jaunmui\xc5\xbea, Ku\xc5\xa1ai\xc5\x86i, Ciecere, Pumpuri.'